Võru fylke

Võru, eller Võrumaa, (estisk: Võru maakond) er et av 15 fylker i Estland. Det ligger sørøst i landet. Võru grenser til Põlva i nord og Valga i nordvest. Võru grenser også til Russland i øst og Latvia i sør.

I sør langs latvia-grensen ligger Paganamaa («Djevelens land»), navngitt etter de mange myrene, sumpene og grytehullsjøene i området.Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 150. Dette svært utilgjengelige området har vært et tilfluktssted i mer enn to hundre år, for hestetyver, smuglere, og etter andre verdenskrig for en anti-kommunistiske geriljaen i Estland. Her nede renner elva Vaidva, med meget godt bevarte vannmøller og proto-industrianlegg.

Kunstneren Viive Kuks (1951–) er blant dem som har malt mye av landskapet i Võru fylke.Kokk, Aavo og Eilart, Andres: Brushstroke Estonia, forlaget Regio. Tallinn, 2011, side 150.

 Kommuner 
Fylket er inndelt i kommuner. Etter en omfattende kommunereform i 2017 består fylket av en bykommune (estisk: linn) og fire landkommuner (estisk: vallad).

Bykommune:
 Võru
Landkommuner:
 Antsla
 Rõuge
 Setomaa
 Võru

 Vennskapsbyer 
  Halso, Finland
  Kaavi, Finland
  Kaustby, Finland
  Nilsiä, Finland
  Perho, Finland
  Rautavaara, Finland
  Ullava, Finland
  Vemo, Finland
  Vetil, FinlandSuomen kuntien ystävyyskunnat Virossa 

 Referanser 

 Eksterne lenker